ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

บริษัท ไทยไวร์โพรดัคท์ จำกัด (มหาชน) เริ่มประกอบธุรกิจผลิตและจำหน่ายลวดเหล็กแรงดึงสูง
(Prestressed Concrete Wire) สำหรับงานคอนกรีตอัดแรง เพื่อใช้ในงานก่อสร้างต่างๆ
ตั้งแต่ ปี พ.ศ. 2529 โดยเริ่มจากการผลิตและจำหน่ายลวดเหล็กแรงดึงสูงชนิดเส้นเดี่ยว
(Prestressed Concrete Single Wire) ต่อมาในปี พ.ศ. 2533 ได้ออกผลิตภัณฑ์ใหม่คือ
ลวดเหล็กตีเกลียวชนิด 7 เส้น (Seven – Wire Prestressed Concrete Strand) และในปี
พ.ศ. 2539 บริษัทฯ
ได้ปรับปรุงระบบการผลิตลวดเหล็กแรงดึงสูงใหม่เพื่อพัฒนาคุณภาพสินค้าและลดมลภาวะที่อาจเกิดจากกระบวนการผลิต
ในขณะเดียวกันได้ออกผลิตภัณฑ์ใหม่คือลวดเหล็กเคลือบสังกะสี (Galvanized Steel Wire and
Strand)

1.  วิสัยทัศน์ และเป้าหมาย

บริษัทฯ มีนโยบายที่จะผลิตสินค้าตามมาตรฐานอุตสาหกรรมและมาตรฐานสากล
โดยมีเป้าหมายในการเป็นผู้นำทางด้านคุณภาพในการผลิตลวดเหล็กแรงดึงสูง

2.  การเปลี่ยนแปลงและพัฒนาการที่สำคัญ

บริษัท ไทยไวร์โพรดัคท์ จำกัด (มหาชน) ก่อตั้งเมื่อวันที่ 10 พฤษภาคม 2528
ด้วยวัตถุประสงค์ที่จะผลิตลวดเหล็กแรงดึงสูง (Prestressed Concrete Wire หรือ
P.C.Wire) มีทุนจดทะเบียนเริ่มแรก 1 ล้านบาท และเพิ่มเป็น 25 ล้านบาท
โดยก่อสร้างโรงงานในเขตอุตสาหกรรมนวนคร จังหวัดปทุมธานี

(table2)

+------+---------------------------------------------------------------+
| ปี    | เริ่มการผลิตครั้งแรกเมื่อวันที่ 2 กรกฎาคม 2529                          |
| 2529 |                                                               |
+------+---------------------------------------------------------------+
| ปี    | เพิ่มทุนเป็น 40 ล้านบาท เพื่อเพิ่มกำลังการผลิต                           |
| 2531 |                                                               |
+------+---------------------------------------------------------------+
| ปี    | จดทะเบียนเป็นบริษัทในตลาดหลักทรัพย์แห่งประเทศไทยและเพิ่มทุนเป็น 50 ล้านบาท |
| 2532 | เพื่อปรับปรุงระบบการผลิตและเพิ่มกำลังการผลิต                           |
+------+---------------------------------------------------------------+
| ปี    | เพิ่มทุนเป็น 100 ล้านบาท เพื่อเพิ่มกำลังการผลิตและออกผลิตภัณฑ์ใหม่ คือ        |
| 2533 | ลวดเหล็กตีเกลียวชนิด 7 เส้น                                        |
+------+---------------------------------------------------------------+
| ปี    | เพิ่มทุนเป็น 220 ล้านบาท เพื่อสร้างโรงงานแห่งที่ 2 ที่สวนอุตสาหกรรมโรจนะ    |
| 2535 | จังหวัดพระนครศรีอยุธยา เพื่อใช้ในการผลิตลวดเหล็กตีเกลียวชนิด 7 เส้น        |
+------+---------------------------------------------------------------+
| ปี    | -แปรสภาพจากบริษัทจำกัดเป็น บริษัทมหาชน จำกัด เมื่อวันที่ 25 เมษายน 2537   |
| 2537 |                                                               |
|      | -ได้รับการส่งเสริมการลงทุนจากคณะกรรมการส่งเสริมการลงทุน               |
|      | สำหรับโครงการสร้างโรงงาน                                        |
|      |                                                               |
|      | แห่งใหม่ที่เขตนิคมอุตสาหกรรมมาบตาพุด จังหวัดระยอง เมื่อวันที่ 21 กันยายน     |
|      | 2537                                                          |
+------+---------------------------------------------------------------+
| ปี    | -สร้างโรงงานแห่งใหม่ที่เขตนิคมอุตสาหกรรมมาบตาพุด จังหวัดระยอง           |
| 2539 | ตามที่ได้รับการส่งเสริมการลงทุน                                      |
|      | เพื่อเพิ่มกำลังการผลิตและปรับปรุงเทคโนโลยีการผลิต พร้อมทั้งออกผลิตภัณฑ์ใหม่ คือ |
|      | ลวดเหล็กเคลือบสังกะสี                                             |
|      |                                                               |
|      | -ย้ายฐานการผลิตทั้งหมดไปยังโรงงานแห่งใหม่ที่เขตนิคมอุตสาหกรรมมาบตาพุด     |
|      | จังหวัดระยอง                                                    |
+------+---------------------------------------------------------------+
| ปี    | ลงทุนในโครงการลงทุนเพื่อทดแทนสินทรัพย์เดิมที่เสื่อมสภาพ ประกอบด้วย         |
| 2559 | การปรับปรุงประสิทธิภาพก                                           |
|      | ารผลิตของเครื่องจักรเดิมและลงทุนในสายการผลิตใหม่สำหรับลวดเหล็กตีเกลียวชนิด |
|      | 7 เส้น                                                         |
+------+---------------------------------------------------------------+
| ป    | ดำเนินธุรกิจผลิตลวดเหล็กแรงดึงสูงโดยมีผลิตภัณฑ์หลัก ได้แก่                  |
| ัจจุบัน | ลวดเหล็กแรงดึงสูงชนิดเส้นเดี่ยว ลวดเหล็กตีเกลียวชนิด 7 เส้น               |
|      | และลวดเหล็กเคลือบสังกะสี                                          |
|      | โดยมีโรงงานเพียงแห่งเดียวที่เขตนิคมอุตสาหกรรมมาบตาพุด จังหวัดระยอง       |
+------+---------------------------------------------------------------+

(table2)

 ในส่วนของอำนาจในการควบคุมบริษัทฯ ตลอดระยะเวลา 5 ปี ที่ผ่านมาไม่มีการเปลี่ยนแปลงเกี่ยวกับอำนาจในการควบคุมบริษัทฯ แต่อย่างใด

3.  โครงสร้างการถือหุ้น

บริษัทฯเริ่มประกอบธุรกิจโดยครอบครัวงานทวี ในปี 2559
กลุ่มตระกูลงานทวีมีสัดส่วนการถือหุ้นประมาณร้อยละ 28 ของทุนจดทะเบียนที่ชำระเต็มมูลค่าแล้ว

4.  ความสัมพันธ์กับกลุ่มธุรกิจของผู้ถือหุ้นใหญ่

-   ไม่มี –

2.  ลักษณะการประกอบธุรกิจ

บริษัท ไทยไวร์โพรดัคท์ จำกัด (มหาชน) ประกอบธุรกิจหลักคือ
เป็นผู้ผลิตและจำหน่ายลวดเหล็กแรงดึงสูง (Prestressed Concrete Wire)
ที่ใช้สำหรับงานคอนกรีตอัดแรง ผลการดำเนินงานของบริษัทฯ
จึงขึ้นอยู่กับภาวะอุตสาหกรรมก่อสร้างเป็นสำคัญ
โดยในการจำหน่ายสินค้าของบริษัทฯส่วนใหญ่จำหน่ายให้แก่ลูกค้าในประเทศ
ส่วนการจำหน่ายต่างประเทศปัจจุบันมีประมาณร้อยละ 10-30

โครงสร้างรายได้

สัดส่วนของรายได้หลักจำแนกตามภูมิศาสตร์ของบริษัทฯ ในระยะ 3 ปี ที่ผ่านมา มีดังนี้:-

(table7)

  ---------------------------- ---------- -------- ---------- -------- ---------- --------
                               ปี 2559              ปี 2558              ปี 2557     

                               ล้านบาท     %        ล้านบาท     %        ล้านบาท     %

  รายได้จากการจำหน่ายในประเทศ    1,125.50   74.84    1,333.87   78.65    1,499.37   81.30

  รายได้จากการจำหน่ายต่างประเทศ   378.38     25.16    362.17     21.35    344.93     18.70

  รวม                          1,503.88   100.00   1,696.04   100.00   1,844.30   100.00
  ---------------------------- ---------- -------- ---------- -------- ---------- --------

(table7)

2.1 ลักษณะของผลิตภัณฑ์หรือบริการ

 ผลิตภัณฑ์หลักของบริษัทฯ จำแนกได้เป็น 3 ประเภท ดังนี้

1.  ลวดเหล็กแรงดึงสูงชนิดเส้นเดี่ยว (Prestressed Concrete Single Wire หรือ P.C.
    Wire) มี 4 ขนาด คือ ขนาดเส้นผ่าศูนย์กลาง 4 มิลลิเมตร 5 มิลลิเมตร 7 มิลลิเมตร และ
    9 มิลลิเมตร ได้รับเครื่องหมายผลิตภัณฑ์อุตสาหกรรมเลขที่ มอก. 95-2540
    มีกำลังการผลิตประมาณ 72,000 ตัน/ปี

2.  ลวดเหล็กแรงดึงสูงชนิดตีเกลียว 7 เส้น (Seven – Wire Prestressed Concrete
    Strand หรือ P.C. Strand) มี 2 ชั้นคุณภาพ คือ ชั้นคุณภาพ 250K และ 270K
    ขนาดเส้นผ่าศูนย์กลาง 9.3 มิลลิเมตร 9.5 มิลลิเมตร 12.4 มิลลิเมตร 12.7 มิลลิเมตร
    15.2 มิลลิเมตร และ 15.7 มิลลิเมตร ได้รับเครื่องหมายผลิตภัณฑ์อุตสาหกรรมเลขที่ มอก.
    420-2540 มีกำลังการผลิตประมาณ 36,000 ตัน/ปี

3.  ลวดเหล็กเคลือบสังกะสี(Galvanized Steel Wire and Strand)
    ได้รับเครื่องหมายผลิตภัณฑ์อุตสาหกรรมเลขที่ มอก.404-2540 และมาตรฐานสากล
    มีกำลังการผลิตประมาณ 9,600 ตัน/ปี

  ลวดเหล็กแรงดึงสูงชนิดเส้นเดี่ยวและชนิดตีเกลียว
  เป็นวัสดุที่ใช้สำหรับงานคอนกรีตอัดแรงเพื่อใช้ในงานก่อสร้างที่เน้นความแข็งแรง ความทนทาน
  เพื่อรองรับน้ำหนัก ทั้งงานก่อสร้างแบบ pre-tensioned และ post-tensioned
  ซึ่งการนำลวดเหล็กแรงดึงสูงมาใช้ จะช่วยประหยัดเวลาและแรงงานในการก่อสร้าง
  โดยลวดเหล็กแรงดึงสูงเป็นวัสดุก่อสร้างที่ทวีความสำคัญเพิ่มขึ้นอย่างรวดเร็วจากวิวัฒนาการของการก่อสร้างสมัยใหม่
  ลวดเหล็กแรงดึงสูงชนิดเส้นเดี่ยวมีการใช้มากในการผลิตเสาเข็มคอนกรีตอัดแรง เสาไฟฟ้า
  แผ่นพื้นในงานคอนกรีตอัดแรงทั่วไป แผ่นคอนกรีตสำเร็จรูปในอาคารสูง ท่อน้ำ
  คานคอนกรีตอัดแรงชนิดต่าง ๆ และไม้หมอนคอนกรีตสำหรับรางรถไฟ
  ส่วนลวดเหล็กแรงดึงสูงชนิดตีเกลียวนั้นได้มาจากการนำลวดเหล็กแรงดึงสูงชนิดเส้นเดี่ยว
  มาตีเกลียวเข้าด้วยกัน ทำให้สามารถรับแรงดึงได้มากขึ้น
  จึงนิยมนำไปใช้ทำเสาเข็มคอนกรีตขนาดใหญ่ พื้นอาคารไซโล อ่างเก็บน้ำ
  คานสะพานและพื้นสะพาน ทางด่วน ทางยกระดับ งานก่อสร้างอาคารจอดรถ คอนโดมิเนียม
  ตึกสูง โครงการรถไฟฟ้า รถไฟรางคู่ และโครงการป้องกันปัญหาน้ำท่วม เป็นต้น

  ลวดเหล็กเคลือบสังกะสี เป็นวัตถุดิบที่ใช้เป็น Messenger Wire
  ในการผลิตสายโทรศัพท์และใช้เป็นแกนกลางของสายไฟขนาดใหญ่
  เพื่อทำหน้าที่รับแรงดึงแทนสายอลูมิเนียมในการผลิตสายไฟฟ้า
  และใช้เป็นสายดินในการผลิตเสาไฟฟ้า โดยฝังเป็นแกนกลางอยู่ในเสาไฟฟ้า
  เพื่อป้องกันฟ้าผ่าของระบบสายส่ง

2.2 การตลาดและภาวะการแข่งขัน

1) โครงสร้างอุตสาหกรรม

  อุตสาหกรรมลวดเหล็กแรงดึงสูง เป็นส่วนหนึ่งของภาคอุตสาหกรรมวัสดุก่อสร้าง ในอดีต P.C.
  Wire และ P.C. Strand ไม่ค่อยมีการใช้มากนัก
  ทั้งนี้เพราะการก่อสร้างในสมัยก่อนส่วนใหญ่อาคารที่ปลูกสร้างจะมีเพียงไม่กี่ชั้น
  จึงใช้เหล็กเส้นเป็นวัตถุดิบในการปลูกสร้าง แต่ในระยะหลัง
  โครงสร้างการปลูกสร้างได้เปลี่ยนเป็นการปลูกสร้างอาคารขนาดใหญ่และบริการในการปลูกสร้างบ้านสำเร็จรูปและคอนโดมิเนียมขยายตัวขึ้นมาก
  ทำให้ความต้องการ P.C. Wire และ P.C. Strand เพิ่มขึ้นอย่างรวดเร็ว
  นอกจากนี้เพื่อรองรับการขยายตัวของเศรษฐกิจและอุตสาหกรรม
  รัฐบาลได้ทำการลงทุนในงานก่อสร้างระบบสาธารณูปโภค เช่น การก่อสร้างทางยกระดับ
  ทางด่วน สะพาน การขยายสายส่งไฟฟ้า การก่อสร้างสนามบินแห่งใหม่
  รวมถึงการลงทุนในโครงการรถไฟฟ้า ซึ่งต้องใช้ลวดเหล็กแรงดึงสูงเป็นจำนวนมาก
  ทำให้ลวดเหล็กแรงดึงสูงกลายเป็นวัสดุก่อสร้างที่สำคัญอีกชนิดหนึ่ง
  ปัจจุบันสัดส่วนของความต้องการ P.C. Wire และ P.C. Strand จะเปลี่ยนแปลงไป

  ตามสภาวะการก่อสร้างของทั้งภาครัฐบาลและเอกชน เช่น การก่อสร้างบ้านจัดสรร อาคาร
  และเสาไฟฟ้า มีผลต่อความต้องการ P.C. Wire ค่อนข้างมาก
  ส่วนการก่อสร้างสาธารณูปโภคของภาครัฐบาลโดยเฉพาะโครงการขนาดใหญ่
  งานก่อสร้างอาคารจอดรถ คอนโดมิเนียมและตึกสูง จำเป็นต้องใช้ P.C. Strand มากกว่า
  เพื่อรองรับน้ำหนักที่มากกว่าของสิ่งก่อสร้าง

พัฒนาการและแนวโน้มการเจริญเติบโตของอุตสาหกรรม

  ปี 2555-2556
  อุตสาหกรรมก่อสร้างในประเทศได้รับแรงสนับสนุนจากการลงทุนของภาครัฐและเอกชนในการฟื้นฟูโครงสร้างพื้นฐานที่ได้รับผลกระทบจากปัญหาอุทกภัยและโครงการป้องกันปัญหาน้ำท่วมของนิคมอุตสาหกรรมต่างๆที่อยู่ในพื้นที่เสี่ยง
  นอกจากนี้ การลงทุนในโครงการรถไฟฟ้าสายต่างๆ
  และการก่อสร้างคอนโดมิเนียมและสิ่งปลูกสร้างตามแนวรถไฟฟ้า
  ทำให้ภาคการก่อสร้างยังสามารถขยายตัวได้อย่างต่อเนื่อง
  ความต้องการสินค้าลวดเหล็กแรงดึงสูงจึงเพิ่มขึ้นตามไปด้วย

  ปี 2557 ความต้องการชะลอตัวลงเนื่องจากการดำเนินการโครงการต่างๆแล้วเสร็จ
  ในขณะที่การลงทุนในโครงการใหม่ๆของภาคเอกชนลดลง
  โดยเฉพาะโครงการก่อสร้างคอนโดมิเนียม
  ประกอบกับปัญหาความไม่สงบทางการเมืองในประเทศ
  ทำให้การตัดสินใจลงทุนของทั้งภาครัฐและภาคเอกชนต้องล่าช้าออกไป

  ปี 2558 ปริมาณความต้องการลวดเหล็กแรงดึงสูงในประเทศทรงตัวเมื่อเปรียบเทียบกับปี 2557
  เนื่องจากเศรษฐกิจไม่ขยายตัวตามคาดประกอบกับความล่าช้าของการลงทุนโครงสร้างพื้นฐานของภาครัฐ

  ปี 2559 โครงการลงทุนของภาครัฐยังคงมีอย่างต่อเนื่อง อย่างไรก็ตาม
  ปริมาณความต้องการลวดเหล็กแรงดึงสูงในประเทศยังคงทรงตัวเนื่องจากการลงทุนภาคเอกชนขยายตัวค่อนข้างต่ำตามภาวะเศรษฐกิจโลก

  ส่วนความต้องการสินค้าในอนาคตคาดว่าจะขยายตัวแบบค่อยเป็นค่อยไปตามภาวะเศรษฐกิจในประเทศและเศรษฐกิจโลกที่ฟื้นตัวอย่างช้าๆ
  โดยมีปัจจัยสนับสนุนได้แก่
  การลงทุนต่อเนื่องของภาครัฐในโครงสร้างพื้นฐานด้านคมนาคมทั้งในประเทศและเชื่อมโยงระดับภูมิภาค
  เช่น โครงการก่อสร้างรถไฟทางคู่ โครงการก่อสร้างรถไฟฟ้า การพัฒนาท่าอากาศยานสุวรรณภูมิ
  ระยะที่ 2 การพัฒนาสนามบินอู่ตะเภา เป็นต้น นอกจากนี้ โครงการลงทุนดังกล่าว
  รวมถึงการพัฒนาระเบียงเศรษฐกิจภาคตะวันออก(อีอีซี) และการพัฒนาพื้นที่เศรษฐกิจพิเศษ
  จะนำไปสู่การพัฒนาพื้นที่

  โดยรอบ กระตุ้นให้ความต้องการสินค้าลวดเหล็กแรงดึงสูงเพิ่มขึ้น

  การมีสินค้าทดแทน

  ลวดเหล็กแรงดึงสูงเป็นวัสดุที่ทำหน้าที่รับแรงในงานก่อสร้างต่างๆ
  วัสดุอื่นที่จะมาทดแทนได้จึงต้องสามารถทำหน้าที่แบกรับน้ำหนักจำนวนมหาศาลเช่นกัน
  ซึ่งขณะนี้ยังไม่มีสินค้าอื่นทดแทนที่มีคุณสมบัติเท่าเทียมกัน ประกอบกับการเปลี่ยนไปใช้สินค้าอื่น เช่น
  เหล็กก่อสร้างชนิดอื่น ทดแทนจะส่งผลกระทบต่อการออกแบบงานก่อสร้าง
  และทำให้ต้นทุนการก่อสร้างเพิ่มขึ้น

2)  ลักษณะการตลาดในอุตสาหกรรม

  วิธีการในการจำหน่ายสินค้าลวดเหล็กแรงดึงสูงมี 2 ลักษณะ คือ
  จำหน่ายให้กับลูกค้าโดยตรงและจำหน่ายผ่านตัวแทนจำหน่าย ส่วนการตัดสินใจซื้อ
  การตัดสินใจซื้อผลิตภัณฑ์ลวดเหล็กแรงดึงสูง และลวดเหล็กเคลือบสังกะสี
  ลูกค้าจะให้ความสำคัญกับคุณภาพของสินค้าเป็นอันดับแรก
  ประกอบกับราคาขายของผู้ผลิตทุกรายจะอยู่ในระดับราคาใกล้เคียงกัน
  และการใช้สินค้าอื่นทดแทนทำได้ยากเนื่องจากจะส่งผลกระทบต่อการออกแบบและต้นทุนของการก่อสร้าง

  ภาวะการแข่งขันภายในอุตสาหกรรม

ในปัจจุบัน ผู้ผลิตลวดแรงดึงสูงรายสำคัญ ประกอบด้วย

1.  บริษัท สยามลวดเหล็กอุตสาหกรรม จำกัด

2.  บริษัท ไทยไวร์โพรดัคท์ จำกัด (มหาชน)

3.  บริษัท ระยองไวร์ อินดัสตรีส์ จำกัด (มหาชน)

4.  บริษัท บางกอกสตีลไวร์ จำกัด

5.  บริษัท สยามไวร์ อินดัสทรี จำกัด

6.  บริษัท ไทยสเปเชียลไวร์ จำกัด

7.  บริษัท ธนอินเตอร์ จำกัด

8.  บริษัท ลี้หย่งฮั้วสตีล จำกัด

9.  บริษัท เพ็ญศิริ สตีล อินดัสตรีส์ จำกัด

  โดยขนาดกำลังการผลิตของบริษัทจัดอยู่ในอันดับ 2
  ส่วนการเข้ามาของผู้ผลิตรายใหม่ในอุตสาหกรรมลวดเหล็กสามารถทำได้แต่ต้องใช้เวลา
  เนื่องจากการผลิตต้องอาศัยวิศวกรผู้ควบคุม

  งานที่มีความชำนาญ เพื่อให้สินค้าที่ผลิตมีคุณภาพตรงตามมาตรฐาน
  นอกจากนี้การสร้างชื่อเสียงให้เป็นที่ยอมรับและการสร้างความสัมพันธ์กับลูกค้าต้องใช้เวลาพอสมควร

แนวโน้มภาวะอุตสาหกรรมและการเข่งขัน

  ในปี 2559
  การแข่งขันภายในอุตสาหกรรมลวดเหล็กแรงดึงสูงโดยเฉพาะการแข่งขันทางด้านราคายังคงมีความรุนแรง
  เนื่องจากปริมาณความต้องการลวดเหล็กแรงดึงสูงในประเทศทรงตัว ในขณะที่อุปทานเพิ่มขึ้น ทั้งนี้
  เป็นผลมาจากการลงทุนภาคเอกชนขยายตัวค่อนข้างต่ำตามภาวะเศรษฐกิจโลก

  ปี 2560 คาดว่าการแข่งขันยังคงมีอยู่ต่อเนื่อง อย่างไรก็ตาม
  มีความเป็นไปได้ที่จะลดความรุนแรงลง
  เนื่องจากความต้องการสินค้ามีแนวโน้มเพิ่มขึ้นจากการที่ภาครัฐมีนโยบายลงทุนในโครงสร้างพื้นฐานอย่างต่อเนื่องควบคู่ไปกับนโยบายกระตุ้นให้ภาคเอกชนเร่งการลงทุน
  โดยในการแข่งขัน ผู้ผลิตส่วนใหญ่ใช้กลยุทธ์ทางด้านราคาและเน้นกลุ่มลูกค้าที่มีศักยภาพทางธุรกิจ
  และมีความมั่นคงทางการเงินเป็นสำคัญ

กลยุทธ์การแข่งขัน

  การที่ลวดเหล็กแรงดึงสูงเป็นวัสดุสำหรับรองรับน้ำหนักในงานก่อสร้างต่างๆ
  บริษัทฯจึงให้ความสำคัญกับคุณภาพสินค้าเป็นอันดับแรก
  รองลงมาคือการให้บริการทางด้านเทคนิคก่อนและหลังการขาย การส่งมอบที่รวดเร็ว

  ในด้านคุณภาพสินค้า บริษัทฯได้พัฒนาความรู้ ความชำนาญ ในการผลิตสินค้ามาเป็นเวลานานกว่า
  30 ปี มีการคิดค้นและวิจัยต่อยอดเพื่อพัฒนาคุณภาพสินค้า
  มีระบบการผลิตที่ได้รับการยอมรับว่าทันสมัยและมีประสิทธิภาพ โดยในการผลิต
  บริษัทฯเริ่มจากการคัดเลือกวัตถุดิบที่มีคุณภาพ
  มีบุคลากรที่มีความชำนาญควบคุมการผลิตในทุกขั้นตอน
  และให้ความสำคัญกับการตรวจสอบและทดสอบคุณภาพ
  โดยห้องปฏิบัติการทดสอบคุณภาพของบริษัทได้รับการรับรองมาตรฐาน ISO 17025
  จึงทำให้ผู้ซื้อสินค้าของบริษัทมั่นใจได้ว่าจะได้รับสินค้าที่มีคุณภาพและคุณสมบัติตามมาตรฐาน
  และเพื่อความเป็นเลิศด้านคุณภาพและความมีประสิทธิภาพในการดำเนินงาน
  บริษัทฯได้นำเอาระบบบริหารงานคุณภาพตามมาตรฐานเลขที่ มอก./ISO 9001
  เข้ามาใช้ในองค์กร ส่งผลให้ปัจจุบัน
  สินค้าของบริษัทฯมีคุณภาพเทียบเคียงระดับโลกและได้รับการรับรองจากสถาบันทั้งในประเทศ
  และต่างประเทศ เช่น UK และ AUSTRALIA ฉะนั้นจึงมั่นใจได้ว่าสินค้าที่ผลิตโดยบริษัทฯ
  เป็นไปตามมาตรฐานสากลและมาตรฐานที่ลูกค้าต้องการ

  ในด้านการให้บริการด้านเทคนิคก่อนและหลังการขาย
  บริษัทฯมีหน่วยงานที่ทำหน้าที่ให้คำปรึกษาเกี่ยวกับการนำผลิตภัณฑ์ไปใช้อย่างมีประสิทธิภาพ
  พร้อมทั้งให้บริการด้านการสอบเทียบเครื่องมือวัดต่าง ๆ เป็นต้น

3)  ลักษณะการตลาดของบริษัท

ลักษณะของลูกค้า

  สินค้าของบริษัทฯ ส่วนใหญ่จำหน่ายให้แก่ลูกค้าภายในประเทศ ซึ่งจำแนกออกได้ ดังนี้

-   ลูกค้าที่ใช้ผลิตภัณฑ์ลวดเหล็กแรงดึงสูงชนิดเส้นเดี่ยว และลวดเหล็กแรงดึงสูงตีเกลียวชนิด 7
    เส้น ประกอบด้วย บริษัทผู้ผลิตเสาเข็มคอนกรีตอัดแรง เสาไฟฟ้าคอนกรีต
    และแผ่นคอนกรีตสำเร็จรูป บริษัทผู้รับเหมาก่อสร้างโครงการขนาดใหญ่ เช่น
    งานก่อสร้างรถไฟฟ้า งานทางด่วน ทางยกระดับ สะพาน และลูกค้าภาครัฐบาล ได้แก่
    การไฟฟ้าส่วนภูมิภาคและการไฟฟ้านครหลวง

-   ลูกค้าที่ใช้ผลิตภัณฑ์ลวดเหล็กเคลือบสังกะสี ประกอบด้วย บริษัทผู้ผลิตสายไฟฟ้า สายโทรศัพท์
    เสาไฟฟ้า การไฟฟ้าส่วนภูมิภาค การไฟฟ้านครหลวง และการไฟฟ้าฝ่ายผลิต

  ลูกค้าที่เป็นบริษัทที่เกี่ยวข้องมี 1 รายคือ บริษัท ทักษิณคอนกรีต จำกัด (มหาชน) โดยบริษัท
  ทักษิณคอนกรีต จำกัด (มหาชน) ถือหุ้นในบริษัทฯ ในสัดส่วนร้อยละ 10
  และมีผู้ถือหุ้นและกรรมการบางท่านเป็นบุคคลเดียวกัน อย่างไรก็ตาม
  บริษัทได้ดำเนินการค้าตามปกติในเงื่อนไขเดียวกับลูกค้าที่เป็นบุคคลภายนอก
  โดยมีสัดส่วนการจำหน่ายประมาณร้อยละ 5-10 ของยอดขายรวม

  ในส่วนของลูกค้าต่างประเทศซึ่งมีประมาณร้อยละ 10-30 ของปริมาณการจำหน่ายรวมนั้น
  ประกอบด้วย บริษัทผู้ผลิตงานคอนกรีตอัดแรง
  และบริษัทผู้รับเหมาก่อสร้างอาคารและระบบสาธารณูปโภค
  โดยส่วนใหญ่ส่งออกไปยังประเทศในแถบทวีปยุโรปและเอเชีย เช่น อังกฤษ เวียดนาม สิงคโปร์
  มาเลเซีย บังคลาเทศ ฟิลิปปินส์ ใต้หวัน ลาว และกัมพูชา
  รวมถึงส่งออกไปยังลูกค้าในประเทศแถบตะวันออกกลาง ประเทศออสเตรเลีย และนิวซีแลนด์
  เป็นต้น

ลูกค้าเป้าหมาย

  บริษัทฯ ให้ความสำคัญกับลูกค้าที่ทำธุรกิจติดต่อกับทางบริษัทฯ มาเป็นเวลานาน
  และมีความสัมพันธ์ที่ดีต่อกันมาโดยตลอด ส่วนลูกค้าใหม่ บริษัทฯ เน้นกลุ่มเป้าหมายไปยังลูกค้าที่มี

  ความมั่นคงทางการเงินและมีศักยภาพในการดำเนินธุรกิจ รวมถึงลูกค้าในต่างประเทศ
  โดยในปัจจุบันลูกค้าที่บริษัทฯ มีการติดต่อธุรกิจมีจำนวนประมาณ 100 ราย

4)  การจำหน่ายและช่องทางการจำหน่าย

การจำหน่าย

  บริษัทฯตระหนักถึงความสำคัญของการตอบสนองความต้องการของลูกค้า
  จึงได้ใช้วิธีการจำหน่ายให้แก่ลูกค้าโดยตรงสำหรับลูกค้าในประเทศทั้งหมด ส่วนลูกค้าต่างประเทศ
  ส่วนใหญ่จำหน่ายโดยผ่านตัวแทนจำหน่ายสินค้าระหว่างประเทศ
  เนื่องจากมีเครือข่ายและสายสัมพันธ์ที่กระจายตามภูมิภาคต่าง ๆ
  ได้มากและเข้าถึงลูกค้าได้ง่ายกว่าด้วยต้นทุนที่ต่ำ

ผู้แทนจำหน่าย

  บริษัทฯ มีผู้แทนจำหน่ายที่เป็นพนักงานของบริษัทฯ ทำหน้าที่ติดต่อและให้บริการลูกค้า
  โดยมีหลักเกณฑ์การกำหนดจำนวนผู้แทนขาย
  จากจำนวนลูกค้าและพื้นที่ตั้งของลูกค้าที่กระจายตามเขตต่าง ๆ ทั่วประเทศ ในปัจจุบันบริษัทฯ
  มีผู้รับผิดชอบการขายทั้งสิ้นรวม 10 คน ส่วนการจำหน่ายต่างประเทศ บริษัทฯ
  ใช้ทั้งวิธีจำหน่ายให้แก่ลูกค้าโดยตรงและผ่านตัวแทนจำหน่ายประมาณ 3 – 5 ราย เป็นครั้งคราว
  โดยมิได้มีการทำสัญญาแต่งตั้งแต่อย่างใด

3.  การจัดหาผลิตภัณฑ์และบริการ

การผลิต

  บริษัทฯ มีโรงงานทำการผลิตจำนวน 1 โรงงาน กำลังการผลิตรวม 117,600 ตัน/ปี
  จำแนกเป็นรายสินค้า ดังนี้

กำลังการผลิต (ตัน/ปี)

 ลวดเหล็กแรงดึงสูงชนิดเส้นเดี่ยว 72,000

ลวดเหล็กตีเกลียวชนิด 7 เส้น 36,000

ลวดเหล็กเคลือบสังกะสี 9,600

รวม 117,600

  ในการผลิตสินค้า บริษัทฯ ใช้นโยบายการผลิต คือ
  ขึ้นอยู่กับการประมาณการยอดขายของฝ่ายจัดการ

วัตถุดิบ

  วัตถุดิบสำคัญที่ใช้ในการผลิตลวดเหล็กแรงดึงสูงชนิดเส้นเดี่ยว และลวดเหล็กตีเกลียวชนิด 7 เส้น
  คือเหล็กลวดคาร์บอนสูง( High Carbon Wire Rod) ซึ่งมีสัดส่วนถึงร้อยละ 70-85
  ของต้นทุนการผลิตรวม ส่วนวัตถุดิบสำคัญที่ใช้ในการผลิตลวดเหล็กเคลือบสังกะสี มี 3 ประเภท
  คือ High Carbon Wire Rod , Medium Carbon Wire Rod และ Low Carbon Wire
  Rod ซึ่งการจะเลือกใช้วัตถุดิบชนิดใดขึ้นอยู่กับประเภทการใช้งานของลูกค้า
  มีสัดส่วนประมาณร้อยละ 50 ของต้นทุนการผลิตรวม

  วัตถุดิบที่ใช้ในการผลิตของบริษัทฯ นั้น สามารถหาซื้อได้จากผู้ผลิตทั้งในและต่างประเทศหลายราย
  จึงไม่มีปัญหาในการจัดหาวัตถุดิบ และคุณสมบัติของวัตถุดิบ คือมีความแข็งแรง ทนทาน
  และไม่มีการล้าสมัยจึงไม่มีปัญหาเรื่องการเก็บรักษาโดยปัจจุบันแหล่งที่มาของ High Carbon
  Wire Rod ประมาณร้อยละ 80 นำเข้ามาจากต่างประเทศ ที่สำคัญได้แก่ ประเทศจีน ญี่ปุ่น
  เกาหลี รวมถึงประเทศในแถบยุโรป โดยสั่งซื้อจากผู้จำหน่ายประมาณ 4-7 ราย
  โดยไม่มีการทำสัญญาระยะยาว ส่วนที่เหลือสั่งซื้อจากผู้ผลิตในประเทศ ส่วน Medium Carbon
  Wire Rod และ Low Carbon Wire Rod ส่วนใหญ่ซื้อจากผู้ผลิตในประเทศ

  อย่างไรก็ตาม แม้ว่าบริษัทฯไม่มีความเสี่ยงด้านการจัดหาวัตถุดิบและการเก็บรักษา
  แต่การที่ภาวะเศรษฐกิจในตลาดโลกมีความไม่แน่นอนและเปลี่ยนแปลงค่อนข้างรวดเร็ว
  บริษัทฯจึงมีความเสี่ยงที่อาจได้รับผลกระทบจากความผันผวนของราคาวัตถุดิบ(ดูรายละเอียดในหัวข้อปัจจัยเสี่ยง)

ผลกระทบต่อสิ่งแวดล้อมจากกระบวนการผลิต

  ผลกระทบของกระบวนการผลิตที่มีต่อสิ่งแวดล้อม
  อาจมาจากกระบวนการล้างทำความสะอาดเส้นลวด (Wire Rod)
  ก่อนเข้าสู่กระบวนการดึงลดขนาดตามต้องการ ซึ่งการทำความสะอาด ต้องใช้สาร
  Hydrochloric Acid เพื่อขจัดฝุ่นละอองและสนิม ส่งผลให้น้ำที่ผ่านกระบวนการล้างดังกล่าว
  มีความเป็นกรด มีโลหะหนักปนเปื้อน และมีไอกรดลอยสู่ชั้นบรรยากาศ ในการก่อสร้างโรงงาน
  บริษัทฯ จึงได้ดำเนินการดังนี้

1.  ติดตั้งระบบบำบัดน้ำเสีย (Water Treatment System)
    เพื่อเปลี่ยนสภาพน้ำที่เกิดจากกระบวนการดังกล่าวให้มีสภาพเป็นกลาง
    และมีโลหะปนเปื้อนไม่เกินปริมาณที่จะเป็นอันตรายต่อสิ่งแวดล้อมก่อนปล่อยสู่บ่อบำบัดกลางของการนิคมอุตสาหกรรมมาบตาพุด
    ซึ่งเป็นที่ตั้งของโรงงาน เพื่อนำไปบำบัดขั้นสุดท้ายก่อนปล่อยลงสู่ทะเล

2.  ติดตั้งระบบ Air Pollution Control System
    เพื่อขจัดไอกรดที่เกิดจากกระบวนการล้างทำความสะอาดเส้นลวด ก่อนปล่อยสู่ชั้นบรรยากาศ

  นอกจากนี้ บริษัทฯได้นำระบบมาตรฐานคุณภาพด้านสิ่งแวดล้อม ISO 14001
  ระบบมาตรฐานด้านความปลอดภัยอาชีวอนามัย OHSAS 18001
  และมาตรฐานระบบการจัดการด้านพลังงาน ISO 50001
  มาใช้ในโรงงานเพื่อเป็นการดูแลด้านสภาพแวดล้อม สังคมและชุมชน

  ในการกำจัดของเสียดังกล่าว ตลอดระยะเวลา 3
  ปีที่ผ่านมาจากการตรวจสอบโดยหน่วยงานของรัฐที่ควบคุมผลกระทบต่อสิ่งแวดล้อม
  พบว่าการปฏิบัติงานของบริษัทฯ อยู่ในเกณฑ์มาตรฐานความปลอดภัยที่กำหนด

3.  งานที่ยังไม่ส่งมอบ

  -ไม่มี –

3. ปัจจัยความเสี่ยง

ปัจจัยความเสี่ยงที่อาจมีผลกระทบต่อการดำเนินงานของบริษัท มีดังนี้ :-

3.1 ความเสี่ยงจากความผันผวนของราคาวัตถุดิบและราคาสินค้า

ในการผลิตลวดเหล็กแรงดึงสูง ต้นทุนวัตถุดิบซึ่งได้แก่เหล็กลวดมีสัดส่วนถึงร้อยละ 70-85
ของต้นทุนการผลิตรวม บริษัทฯจึงมีความเสี่ยงจากความผันผวนของราคาวัตถุดิบ
โดยเฉพาะในภาวะที่สถานการณ์ทางเศรษฐกิจมีการเปลี่ยนแปลงตลอดเวลา
ซึ่งหากบริษัทฯไม่สามารถปรับราคาขายตามต้นทุนวัตถุดิบที่เปลี่ยนแปลงจะส่งผลกระทบต่อความสามารถในการทำกำไรของบริษัทฯ

ดังนั้น ในการบริหารความเสี่ยงจากความผันผวนของราคาวัตถุดิบและราคาสินค้า
บริษัทฯได้ใช้วิธีติดตามและประเมินสถานการณ์อย่างใกล้ชิด
ใช้นโยบายในด้านราคาสินค้าอย่างระมัดระวัง
รวมถึงกระจายฐานลูกค้าให้หลากหลายทั้งในประเทศและต่างประเทศ
ซึ่งบริษัทฯคาดว่าจะไม่ได้รับความเสียหายจากความผันผวนของราคาสินค้าเกินกว่าที่ได้ตั้งค่าเผื่อการลดมูลค่าของสินค้าคงเหลือไว้ในบัญชี

3.2 ความเสี่ยงจากการประกาศเพิ่มอัตราอากรตอบโต้การทุ่มตลาดสินค้าเหล็กลวดคาร์บอนสูง

ตามที่ได้มีประกาศคณะกรรมการพิจารณาการทุ่มตลาดและการอุดหนุน เรื่อง
การตอบโต้การทุ่มตลาดสินค้าเหล็กลวดคาร์บอนสูงรวมถึงเหล็กลวดคาร์บอนสูงที่เจือธาตุอื่นที่มีแหล่งกำเนิดจากสาธารณรัฐประชาชนจีน
พ.ศ.2557 กำหนดให้เรียกเก็บอากรตอบโต้การทุ่มตลาดในอัตราร้อยละ 5.17 – 33.98
ของราคา ซี ไอ เอฟ เป็นระยะเวลา 5 ปี (วันที่ 17 พฤษภาคม 2557 – วันที่ 16 พฤษภาคม
2562) และต่อมาเมื่อวันที่ 14 มกราคม 2559
คณะกรรมการพิจารณาการทุ่มตลาดและการอุดหนุนได้มีมติให้เปิดการทบทวนอัตราอากรตอบโต้การทุ่มตลาดนั้น

เมื่อวันที่ 19 ธันวาคม 2559
คณะกรรมการพิจารณาการทุ่มตลาดและการอุดหนุนได้มีคำวินิจฉัยปรับเพิ่มอัตราอากรตอบโต้การทุ่มตลาดเป็นอัตราร้อยละ
12.26 -36.79 ของราคา ซี ไอ เอฟ โดยมีผลบังคับใช้ตั้งแต่วันที่ 22 ธันวาคม 2559 เป็นต้นไป

อัตราอากรตอบโต้การทุ่มตลาดที่เพิ่มขึ้นดังกล่าวทำให้ต้นทุนการผลิตสินค้าของบริษัทฯเพิ่มขึ้นตามไปด้วย
เนื่องจากเหล็กลวดคาร์บอนสูงเป็นวัตถุดิบสำคัญที่ใช้ในการผลิตสินค้า
และส่วนใหญ่บริษัทฯนำเข้าวัตถุดิบดังกล่าวจากสาธารณรัฐประชาชนจีน นอกจากนี้
การที่อัตราอากรขาเข้าวัตถุดิบเพิ่มขึ้น
ในขณะที่อัตราอากรขาเข้าสินค้าสำเร็จรูปซึ่งได้แก่ลวดเหล็กแรงดึงสูงยังคงเท่าเดิมจะกระตุ้นให้เกิดการนำเข้าสินค้าสำเร็จรูปเพิ่มขึ้น
ส่งผลให้อุปทานในตลาดเพิ่มขึ้นและทำให้การแข่งขันทางการตลาดโดยเฉพาะการแข่งขันทางด้านราคามีความรุนแรงขึ้น
บริษัทฯจึงมีความเสี่ยงที่ความสามารถในการทำกำไรของบริษัทฯอาจลดลงในอนาคต

ในการบริหารความเสี่ยง
บริษัทฯได้ใช้วิธีจัดหาแหล่งวัตถุดิบจากผู้ผลิตที่ไม่ใช่ผู้ผลิตจากสาธารณรัฐประชาชนจีนเพิ่มขึ้นเพื่อเป็นทางเลือกไว้
ทางด้านการตลาด บริษัทฯได้ติดตามและประเมินสถานการณ์อย่างใกล้ชิด
และเน้นกลยุทธ์การตลาดด้วยการผลิตสินค้าที่มีคุณภาพเป็นที่เชื่อถือได้ของลูกค้า
พร้อมกับขยายตลาดไปยังลูกค้าในต่างประเทศเพิ่มขึ้น

3.3 ความเสี่ยงจากอัตราแลกเปลี่ยน

การที่บริษัทฯต้องนำเข้าวัตถุดิบจากต่างประเทศเป็นส่วนใหญ่
ทำให้บริษัทฯมีความเสี่ยงจากความผันผวนของอัตราแลกเปลี่ยนเงินตราจากระบบอัตราแลกเปลี่ยนแบบลอยตัว

ในการบริหารความเสี่ยงดังกล่าว
บริษัทฯได้ใช้มาตรการป้องกันความเสี่ยงด้วยการทยอยทำสัญญาซื้อขายเงินตราต่างประเทศล่วงหน้า
พร้อมทั้งติดตามความเคลื่อนไหวของแนวโน้มอัตราแลกเปลี่ยนอย่างสม่ำเสมอ

4. ทรัพย์สินที่ใช้ในการประกอบธุรกิจ

4.1 สินทรัพย์ถาวรหลักที่ใช้ในการประกอบธุรกิจ

ทรัพย์สินที่สำคัญของบริษัท ณ.วันที่ 31 ธันวาคม 2559 มีดังนี้

(table4)

  ----------------------------------- ------------------------------------------------------- ------------ ----------------------
  ประเภท / ลักษณะทรัพย์สิน                ลักษณะกรรมสิทธิ์                                            มูลค่าตามบัญชี   ภาระผูกพัน
                                                                                              (ล้านบาท)     

  สิทธิการเช่าที่ดินในนิคมอุตสาหกรรมมาบตาพุด   ทำสัญญาเช่ากับการนิคมอุตสาหกรรมแห่งประเทศไทยโดยมีระยะเวลาเช่า 3 3.06         ติดจำนองกับสถาบันการเงิน
  อำเภอเมือง จังหวัดระยอง เนื้อที่ 45 ไร่     กรกฎาคม 2538 - 23 ตุลาคม 2563                                         วงเงินรวมทั้งสิ้น 120
  33.13 ตารางวา                       และสามารถต่อสัญญาการเช่าได้อีก20 ปี ชำระค่าเช่าในอัตราปีละ 41,503              ล้านบาท
                                      บาท/ไร่                                                               

  อาคารสำนักงาน 2 ชั้น และอาคารโรงงาน    เป็นเจ้าของ                                               19.04        
  เลขที่ 4 ถนนไอห้า                                                                                           
  เขตนิคมอุตสาหกรรมมาบตาพุด                                                                                   
  ตั้งอยู่บนที่ดินที่ได้รับสิทธิการเช่า                                                                                  

  เครื่องจักรสำหรับผลิตลวดเหล็ก 7 ชุด        เป็นเจ้าของ                                               60.34        
  พร้อมทั้งระบบช่วยการผลิต                                                                                      
  ----------------------------------- ------------------------------------------------------- ------------ ----------------------

(table4)

  4.2 นโยบายการลงทุนในบริษัทย่อยและบริษัทร่วม

  - ไม่มีบริษัทย่อยและบริษัทร่วม

5. ข้อพิพาททางกฎหมาย

- ไม่มี

6. ข้อมูลทั่วไปและข้อมูลสำคัญอื่น

ชื่อ : บริษัท ไทยไวร์โพรดัคท์ จำกัด(มหาชน)

ชื่อย่อ ; TWP

(จดทะเบียนในตลาดหลักทรัพย์แห่งประเทศไทย)

ที่ตั้งสำนักงาน : เลขที่ 99/2 หมู่ 8 อาคารศูนย์การค้าเซียร์รังสิต

  ชั้น 7 ถนนพหลโยธิน ตำบลคูคต อำเภอลำลูกกา

  จังหวัดปทุมธานี 12130

  โทรศัพท์ 0-2992-6863-7 โทรสาร 0-2992-6870-1

ที่ตั้งโรงงาน : 4 ถนน ไอ 5 นิคมอุตสาหกรรมมาบตาพุด อำเภอเมือง

  จังหวัดระยอง 21150

  โทรศัพท์ 0-3868-4610-3 โทรสาร 0-3868-4614

ประเภทธุรกิจ : ผลิตและจำหน่ายลวดเหล็กแรงดึงสูง

เลขทะเบียนบริษัท : 0107537001234

ทุนจดทะเบียน ; 500 ล้านบาท

ทุนที่ออกและเรียกชำระแล้ว : 270 ล้านบาท ประกอบด้วย หุ้นสามัญ 270 ล้านหุ้น

มูลค่าหุ้นที่ตราไว้ ; หุ้นสามัญ หุ้นละ 1 บาท

รอบระยะเวลาบัญชี ; 1 มกราคม – 31 ธันวาคม

นายทะเบียนหลักทรัพย์ : บริษัท ศูนย์รับฝากหลักทรัพย์(ประเทศไทย) จำกัด

  เลขที่ 93 ถนนรัชดาภิเษก แขวงดินแดง เขตดินแดง

กรุงเทพฯ 10400

  โทรศัพท์ 0-2009-9000 โทรสาร 0-2009-9991

ผู้สอบบัญชี : นายอนุสรณ์ เกียรติกังวาฬไกล

บริษัท เอเอสวี แอนด์ แอสโซซิเอทส์ จำกัด

47 ซอย 53 ถนนพระราม 3 แขวงบางโพงพาง

  เขตยานนาวา กรุงเทพฯ 10120

โทรศัพท์ 0-2294-8504 โทรสาร 0-2294-2345

ส่วนที่ 2

การจัดการและการกำกับดูแลกิจการ

7. ข้อมูลหลักทรัพย์และผู้ถือหุ้น

7.1 จำนวนทุนจดทะเบียนและทุนชำระแล้ว

บริษัทฯ จดทะเบียนเข้าเป็นบริษัทจดทะเบียนในตลาดหลักทรัพย์แห่งประเทศไทยเมื่อวันที่ 24 ตุลาคม
2532 ปัจจุบัน มีทุนจดทะเบียนและทุนชำระแล้ว ดังนี้

-   ทุนจดทะเบียน 500 ล้านบาท

-   ทุนที่ออกและชำระเต็มมูลค่าแล้ว 270 ล้านบาท ประกอบด้วยหุ้นสามัญ 270 ล้านหุ้น

-   หุ้นสามัญ มูลค่าหุ้นละ 1 บาท(ในการประชุมสามัญผู้ถือหุ้นเมื่อวันที่ 26 เมษายน 2559
    ผู้ถือหุ้นมีมติให้เปลี่ยนแปลงมูลค่าหุ้นสามัญของบริษัทที่ตราไว้จากเดิมมูลค่าหุ้นละ 10 บาท
    เป็นมูลค่าหุ้นละ 1 บาท
    บริษัทได้จดทะเบียนการเปลี่ยนแปลงดังกล่าวกับกระทรวงพาณิชย์เมื่อวันที่ 10 พฤษภาคม
    2559)

-   การออกหลักทรัพย์อื่น : บริษัทไม่มีการออกหุ้นประเภทอื่นนอกเหนือจากหุ้นสามัญ

ทั้งนี้ ทุนจดทะเบียนที่ยังไม่เรียกชำระ มูลค่า 230 ล้านบาท ซึ่งแบ่งออกเป็นหุ้นสามัญ 23 ล้านหุ้น
มูลค่าที่ตราไว้หุ้นละ 10 บาทนั้น เป็นการจดทะเบียน
เพื่อรองรับการใช้สิทธิซื้อหุ้นเพิ่มทุนของเจ้าหนี้ไม่มีประกัน
ตามเงื่อนไขของสัญญาปรับปรุงโครงสร้างหนี้เดิม ฉบับลงวันที่ 31 สิงหาคม 2543

อย่างไรก็ตาม
สิทธิในการซื้อหุ้นเพิ่มทุนตามเงื่อนไขที่กำหนดในสัญญาปรับปรุงโครงสร้างหนี้ข้างต้นได้สิ้นสุดลงตั้งแต่วันที่
29 พฤษภาคม 2546
เนื่องจากบริษัทฯได้ดำเนินการปรับปรุงโครงสร้างหนี้ด้วยการฟื้นฟูกิจการตามกระบวนการของศาลล้มละลาย
และได้ดำเนินการเป็นผลสำเร็จตามแผนแล้ว

7.2 ผู้ถือหุ้น

  กลุ่มผู้ถือหุ้นรายใหญ่ ณ.วันที่ 5 มกราคม 2560 ประกอบด้วย

  (table4)

  -------- ---------------------------------- ----------------- ----------
  ลำดับที่    ผู้ถือหุ้น                              จำนวนหุ้นที่ถือ        %

  1        กลุ่มงานทวี                                             

           - บริษัท ทักษิณคอนกรีต จำกัด(มหาชน)      26,975,500        9.99

           - บริษัท เจ. ที. เอส. จำกัด            13,009,800        4.82

           - กลุ่มตระกูลงานทวี                    34,429,980        12.75

  2        ธนาคาร กรุงเทพ จำกัด(มหาชน)          18,590,630        6.89

  3        นายวิชัย ภู่บุบผาพันธ์                    18,133,200        6.72

  4        นางธนิสรา พันธ์สายเชื้อ                 13,490,000        5.00

  5        นายระวิ เกษมศานติ์                    10,800,000        4.00

  6        ธนาคาร กรุงไทย จำกัด(มหาชน)          8,234,570         3.05

  7        นายรัชพล เพิ่มพูนพานิช                  4,942,000         1.83

  8        CA INDOSUEZ(SWITZERLAND) SA        4,040,000         1.50

  9        นายโพธิรัตน์ กิจศรีโอภาค                3,350,000         1.24

  10       นายยงยุทธ บุญมี                       2,850,000         1.06
  -------- ---------------------------------- ----------------- ----------

  (table4)

  7.3 การออกหลักทรัพย์อื่น

  - ไม่มี

7.4 นโยบายการจ่ายเงินปันผล

  บริษัทฯมีนโยบายในการจ่ายเงินปันผลให้แก่ผู้ถือหุ้นในอัตราร้อยละ 50
  ของกำไรสุทธิจากการดำเนินงานตามงบการเงินหลังหักเงินสำรองต่างๆตามที่กำหนดไว้ในข้อบังคับของบริษัทและตามกฎหมาย
  ทั้งนี้ การจ่ายเงินปันผลขึ้นอยู่กับฐานะการเงินและแผนการลงทุนและความจำเป็นอื่นๆในอนาคต

8. โครงสร้างการจัดการ

  8.1 คณะกรรมการ

คณะกรรมการบริษัท ประกอบด้วยบุคคลที่มีความรู้ความสามารถและประสบการณ์ รวมทั้งสิ้น 11 คน
รายชื่อกรรมการ จำนวนครั้งของการประชุมคณะกรรมการในปีที่ผ่านมา
และจำนวนครั้งที่กรรมการแต่ละรายเข้าร่วมประชุม มีดังนี้

(table4)

  ----------------- -------------------------------------------------- --------------------- ------------------------
  ชื่อ                ตำแหน่ง                                             การเข้าร่วมประชุม(ครั้ง)   

                                                                       ประชุมคณะกรรมการ       ประชุมคณะกรรมการตรวจสอบ

  1. นายสุริย์ บัวคอม   ประธานกรรมการและประธานกรรมการตรวจสอบ/กรรมการอิสระ   4/4                   4/4

  2. นายสุวัฒน์ จิตตมัย  กรรมการและกรรมการผู้จัดการ                            4/4                   -

  3. นายฉัตรชัย       กรรมการ                                            4/4                   -
  ศิริวัฒนา                                                                                     

  4. นางกิ่งเทียน      กรรมการตรวจสอบ/กรรมการอิสระ                         4/4                   4/4
  บางอ้อ                                                                                      

  5. นายนรเศรษฐ     กรรมการตรวจสอบ/กรรมการอิสระ                         4/4                   4/4
  ไม้เกตุ                                                                                      

  6. นายเอกมินทร์     กรรมการ                                            3/4                   -
  งานทวี                                                                                      

  7. นายธนพงษ์       กรรมการ                                            2/4                   -
  ภูคาสวรรค์                                                                                   

  8. นายพันธุม        กรรมการอิสระ                                        4/4                   -
  พันธุมจินดา                                                                                   

  9. นายสรรัฐ งานทวี  กรรมการ                                            4/4                   -

  10. นายธงชัย ณ นคร กรรมการ                                            4/4                   -

  11. พลตำรวจโทสุรวุฒิ กรรมการ                                            4/4                   -
  กรัดศิริ                                                                                      
  ----------------- -------------------------------------------------- --------------------- ------------------------

(table4)

กรรมการผู้มีอำนาจลงนามแทนบริษัทฯ

กรรมการซึ่งมีอำนาจลงลายมือชื่อผูกพันบริษัทฯได้ประกอบด้วย นายสุวัฒน์ จิตตมัย,นายฉัตรชัย
ศิริวัฒนา, นายเอกมินทร์ งานทวี , นายธนพงษ์ ภูคาสวรรค์ , นายพันธุม พันธุมจินดา, นายสรรัฐ
งานทวี สองในหกคนลงลายมือชื่อร่วมกันและประทับตราสำคัญของบริษัทฯ

  8.2 ผู้บริหาร

ประกอบด้วย

(table2)

  ----------------------------------- -----------------------------------
  ชื่อ                                  ตำแหน่ง

  นายสุวัฒน์ จิตตมัย                       กรรมการผู้จัดการ

  นายแดน ทองอินทร์                      ผู้จัดการโรงงาน

  นายสุชาติ แก้วไพฑูรย์                    ผู้จัดการอาวุโสฝ่ายการตลาด

  นางสาวจงกล พิสุทธิ์พิเชฎฐ์                ผู้จัดการอาวุโสฝ่ายบัญชีและการเงิน
  ----------------------------------- -----------------------------------

(table2)

โครงสร้างการบริหาร

  -----------------------------------------------------------------------

  -----------------------------------------------------------------------

8.3 เลขานุการบริษัท

เลขานุการบริษัท ได้แก่ นายฉัตรชัย ศิริวัฒนา

(รายละเอียดหน้าที่ความรับผิดชอบและประวัติของเลขานุการบริษัทปรากฎตามเอกสารแนบ 1)

8.4 ค่าตอบแทนกรรมการและผู้บริหาร

1)  ค่าตอบแทนที่เป็นตัวเงิน

    1.  ค่าตอบแทนกรรมการ

  ค่าตอบแทนของคณะกรรมการบริษัท ได้รับการอนุมัติจากที่ประชุมผู้ถือหุ้น
  ตามที่คณะกรรมการบริษัทเสนอ ประกอบด้วย เบี้ยประชุมและบำเหน็จกรรมการ
  โดยมีหลักเกณฑ์ดังนี้

ค่าตอบแทนกรรมการ

-   ได้รับเบี้ยประชุมคราวละ 15,000 บาท/คน

-   ได้รับค่าตอบแทนในฐานะกรรมการรวมกันไม่เกิน 5,000,000 บาท

-   สิทธิประโยชน์อื่นๆ : ไม่มี

  ค่าตอบแทนกรรมการตรวจสอบ

-   ได้รับเบี้ยประชุมคราวละ 20,000 บาท/คน

ค่าตอบแทนกรรมการแต่ละรายในปีที่ผ่านมามีดังนี้ :-

(table5)

+------------------+-----------------+---------+---------+-----------+
| รายชื่อ            | ตำแหน่ง          | ค่าเ     | ค       | ค่าตอบแท   |
|                  |                 | บี้ยประชุม | ่าบำเหน็จ | นรวม(บาท) |
|                  |                 |         |         |           |
|                  |                 |         | กรรมการ |           |
+------------------+-----------------+---------+---------+-----------+
| 1. นายสุริย์ บัวคอม  | ป               | 140,000 | 600,000 | 740,000   |
|                  | ระธานกรรมการและ |         |         |           |
|                  |                 |         |         |           |
|                  | ประธา           |         |         |           |
|                  | นกรรมการตรวจสอบ |         |         |           |
+------------------+-----------------+---------+---------+-----------+
| 2. นายสุวัฒน์ จิตตมัย | กรรมการ         | 60,000  | -       | 60,000    |
+------------------+-----------------+---------+---------+-----------+
| 3. นายฉัตรชัย      | กรรมการ         | 60,000  | -       | 60,000    |
| ศิริวัฒนา           |                 |         |         |           |
+------------------+-----------------+---------+---------+-----------+
| 4. นางกิ่งเทียน     | กรรมการแล       | 140,000 | 500,000 | 640,000   |
| บางอ้อ            | ะกรรมการตรวจสอบ |         |         |           |
+------------------+-----------------+---------+---------+-----------+
| 5. นายนรเศรษฐ    | กรรมการแล       | 140,000 | 400,000 | 540,000   |
| ไม้เกตุ            | ะกรรมการตรวจสอบ |         |         |           |
+------------------+-----------------+---------+---------+-----------+
| 6. นายเอกมินทร์    | กรรมการ         | 45,000  | -       | 45,000    |
| งานทวี            |                 |         |         |           |
+------------------+-----------------+---------+---------+-----------+
| 7. นายธนพงษ์      | กรรมการ         | 30,000  | 150,000 | 180,000   |
| ภูคาสวรรค์         |                 |         |         |           |
+------------------+-----------------+---------+---------+-----------+
| 8. นายพันธุม       | กรรมการ         | 60,000  | 150,000 | 210,000   |
| พันธุมจินดา         |                 |         |         |           |
+------------------+-----------------+---------+---------+-----------+
| 9. นายสรรัฐ งานทวี | กรรมการ         | 60,000  | -       | 60,000    |
+------------------+-----------------+---------+---------+-----------+
| 10. นายธงชัย ณ    | กรรมการ         | 60,000  | 150,000 | 210,000   |
| นคร              |                 |         |         |           |
+------------------+-----------------+---------+---------+-----------+
| 11.              | กรรมการ         | 60,000  | 150,000 | 210,000   |
| พลตำรวจโทสุรวุฒิ    |                 |         |         |           |
| กรัดศิริ            |                 |         |         |           |
+------------------+-----------------+---------+---------+-----------+
| รวม              |                 | 855,000 | 2,      | 2,955,000 |
|                  |                 |         | 100,000 |           |
+------------------+-----------------+---------+---------+-----------+

(table5)

1.  ค่าตอบแทนผู้บริหาร

  ประกอบด้วย

(table3)

+---------------------+-----------------------------------+------------+
|                     | ประเภทค่าตอบแทน                    | ค          |
|                     |                                   | ่าตอบแทนรวม |
|                     |                                   |            |
|                     |                                   | (ล้านบาท)   |
+---------------------+-----------------------------------+------------+
| ผู้บริหารจำนวน 4 ราย   | เงินเดือน โบนัส                      | 48.97      |
|                     | เงินสบทบเข้ากองทุนสำรองเลี้ยงชีพ        |            |
+---------------------+-----------------------------------+------------+

(table3)

2)  ค่าตอบแทนอื่น

  -ไม่มี-

8.5 บุคลากร

  บริษัทฯให้ความสำคัญกับการดูแลพนักงานจึงมีนโยบายในการพัฒนาบุคลากรด้วยการสนับสนุนการเรียนรู้
  การคิดค้นและการสร้างสรรค์วิธีการทำงานให้มีประสิทธิภาพและประสิทธิผล
  รวมถึงสร้างระบบการจูงใจที่เหมาะสม

  ทั้งนี้ บุคลากรของบริษัทฯ ประกอบด้วย

(table4)

+------------------------------------+----------+----------+----------+
|                                    | ปี 2559   | ปี 2558   | ปี 2557   |
+------------------------------------+----------+----------+----------+
| จำนวนพนักงาน                        |          |          |          |
+------------------------------------+----------+----------+----------+
| - สายงานผลิต                        | 175      | 167      | 160      |
+------------------------------------+----------+----------+----------+
| - สายงานตลาดและการขาย              | 13       | 13       | 13       |
+------------------------------------+----------+----------+----------+
| - สายงานบัญชี การเงิน บริหาร           | 20       | 20       | 21       |
|                                    |          |          |          |
| และอื่นๆ                             |          |          |          |
+------------------------------------+----------+----------+----------+
| รวม                                | 208      | 200      | 194      |
+------------------------------------+----------+----------+----------+
| ผลตอบแทน                           |          |          |          |
+------------------------------------+----------+----------+----------+
|   - เงินเดือน ค่าล่วงเวลา โบนัส         | 198.06   | 185.32   | 186.03   |
|                                    |          |          |          |
|   เงินสมทบ กองทุนสำรองเลี้ยงชีพ         |          |          |          |
+------------------------------------+----------+----------+----------+

(table4)